OzLabs/hebrew-wiki-articles huggingface dataset:
הבחירות לרשויות המקומיות בישראל (1950)

חיילת מצביעה בבחירות המקומיות של 1950
הבחירות לרשויות המקומיות בישראל התקיימו לראשונה במדינת ישראל ב־14 בנובמבר 1950. בבחירות אלו שיטת הבחירות הייתה דומה לשיטת הבחירות לכנסת, ואחוז ההצבעה עמד על כ־80%. לאחר לחץ של מפלגת השלטון מפא"י, גיל הבחירה הורד מ־21 ל־18. מפא"י התמודדה בשם "רשימת ההסתדרות", זאת למרות התנגדותה של מפ"ם. בבחירות אלו כלל המפלגות הדתיות התמודדו במסגרת החזית הדתית המאוחדת. בבחירות אלו הציונים הכלליים גדלו באופן משמעותי ביחס לכוחם הארצי.

עד הבחירות כל ראשי העיריות המכהנים כיהנו מתוקף החלטות המנדט הבריטי טרם הקמת המדינה. בבחירות אלו המפלגות הדומיננטיות היו המפלגות הארציות, אך בחלק מן הערים התמודדו גם רשימות מקומיות.

== הבחירות ברשויות השונות ==
בירושלים התקיימו הבחירות על 21 מושבי המועצה. הסיעה הגדולה ביותר הייתה מפא"י שהובלה על ידי יצחק בן-צבי וראש העירייה המכהן דניאל אוסטר וקיבלה כ־5 מושבים. למרות זאת ולאור הקמת קואליציה של הימין והדתיים, שלמה זלמן שרגאי נבחר לעמוד בראשות העיר. באותן הבחירות החזית הדתית המאוחדת ומפלגת המרכז קיבלו כארבעה מושבים לכל רשימה, החירות והמפלגה הפרוגרסיבית – 2 לכל אחת, מפ"ם ופאג"י – מושב אחד לכל רשימה. מפלגות נוספות קיבלו כשני מושבים, ואילו המפלגה הקומוניסטית הישראלית לא נכנסו למועצה.

בעיר תל אביב-יפו היו אלו הבחירות הראשונות המשותפות לתל אביב וליפו שסופחה אליה. בבחירות אלו ניצח ראש העירייה ישראל רוקח, חבר תנועת הציונים הכלליים שכיהן כראש העיר עוד משנת 1936.

בחיפה הושלמה בחירתו של אבא חושי (חבר מפא"י) לתפקיד ראש העיר רק בינואר 1951, יותר מחודשיים לאחר הבחירות.

בפתח תקווה התמודדו מספר רב של מפלגות תנועת העבודה על 17 מושבי המועצה, אך לבסוף הושג תיקו בין הציונים הכלליים (בהובלת יוסף ספיר) למפא"י בהובלת פנחס רשיש שבסופו של דבר נבחר לתפקיד ראש העיר.

בראשון לציון נבחר אריה שפטל ממפא"י לתפקיד ראש העיר לאחר שרשימתו קיבלה כארבעה מושבים מתוך 15 מושבי המועצה. שפטל הצליח לגבש קואליציה עם מפ"ם ובכל להדיח את ראש העיר המכהן אליקום אוסטשינסקי. בסופו של דבר, שפטל התפטר לאחר שנה וחצי מסיבות בריאותיות.

בכפר סבא מפא"י קיבלה כ־5 מושבים, מפ"ם – 3, הפועל המזרחי – 2 והציונים הכללים קיבלו כמושב אחד.

בבני ברק הסיעה הגדולה ביותר הייתה הסיעה הדתית המאוחדת. סיעה זו קיבלה כשישה מושבים מתוך 13, והקימה קואליציה ביחד עם סיעות הימין. זאת כשראש העיר הנוכחי יצחק גרשטנקורן המשיך בתפקידו. מפא"י ומפ"ם (4 מושבים בסך הכל) נשארו באופוזיציה.

בטבריה משה צחר נבחר לראשות העיר מטעם מפא"י שקיבלה כחמישה מתוך תשעת מושבי המועצה.

בלוד התקיימו בחירות על כ־11 מושבים שמתוכם מפא"י זכתה בחמישה ומנהיגה פסח לב נבחר לראשות העיר. רשימות הפרוגרסיבית וחירות כלל לא נבחרו למועצה.

== ראו גם ==
* הבחירות למועצת עיריית ירושלים (1950)

== קישורים חיצוניים ==

* [https://www.nevo.co.il/Law_word/law10/yalkut-0130.pdf תוצאות הבחירות המלאות]
* ידיעות מאתר עיתונות יהודית היסטורית:
**14 בנובמבר 1950:
***
***; 
***
***
***
***
***
***
***
***
**15 בנובמבר 1950:
***
***
***
***
***
***
***
***
***
***
***
* 

== הערות שוליים ==

קטגוריה:1950 בישראל
קטגוריה:1950 בפוליטיקה
1950
טקסט רץ הוצאה לאור

טקסט רץ הוצאה לאור היא הוצאת ספרים עברית, המוציאה לאור ומשווקת ספרי קריאה, יעץ, ביוגרפיה ועיון, וכן ספרי קודש. הוציאה לאור למעלה מ-1000 כותרים.

== היסטוריה ==
ההוצאה הוקמה בשנת 2015 על ידי ברכה כהן, ועוסקת במתן שירותי הוצאה לאור בעברית, אנגלית ושפות נוספות, ובמכירת והפצת ספרים<ref name=":0"></ref>.

חלק מהספרים יצאו במימון גופים ממשלתיים וממסדיים כגון מגן דוד אדום, דוברות משטרת ישראל, עיריית ירושלים, משרד החינוך, הרבנות הראשית לישראל, האוניברסיטה העברית ועוד. ההוצאה הוציאה ספרים ומוצרי דפוס עבור גופים מרכזיים במגזר הדתי והחרדי כגון יתד נאמן, כיכר השבת, ידידות טורונטו, ארגון ערכים, אקשיבה ועוד<ref></ref>.

בשנת 2019 דורגה ההוצאה על ידי מגזין קנייטש כהוצאה הרביעית בגודלה בציבור החרדי<ref></ref>. ההוצאה הוציא לאור למעלה מ-1000 כותרים<ref>על פי אתר ההוצאה</ref>. 

משרדי החברה שוכנים בקניון רמות בשכונת רמות אלון בירושלים.

== פעילות ==

==== ספרי קריאה וביוגרפיה ====
בהוצאה ראו אור מאות ספרי קריאה, מותחנים וביוגרפיות, שנכתבו על ידי מחברים רבים, חלקם הפכו לרבי מכר. 

בשנת 2019 ראה אור בהוצאה הספר "אריות קשורים בחוט" העוסק באפליה על רקע עדתי במגזר החרדי, הספר עורר עניין במגזר החרדי והודפס במהדורות רבות, בעשרות אלפי עותקים.

בשנת 2021 ראה אור בהוצאה הספר "אמא יש רק אחת" של לימור סון הר מלך. 

בשנת 2022 ראה אור בהוצאה הספר "בחורינו המצוינים" העוסק בביוגרפיה של יוצא היחידה לאבטחת אישים בשב"כ, אחר כמה מהדורות שהוחרמו על ידי הצנזורה הצבאית.

==== ספרי קודש ====
בהוצאה ראו אור גם מאות ספרי קודש וספרי דת, סידורי תפילה, מחזורים ומהדורות תנ"ך, וספרים של רבנים מפורסמים מהעבר, כגון הבעל שם טוב<ref></ref>, רבי נחמן מברסלב, רבי אליעזר פאפו, המהרי"ל דיסקין, ישראל מאיר הכהן, הראי"ה קוק, הרב יהודה לייב הלוי אשלג, הרב מאיר יהודה גץ וכן רבנים מוכרים מההווה – הרב אברהם יצחק קוק (רחובות)<ref></ref>, הרב אשר וייס, הרב אהרן לוי, הרב נחום סילמן ועוד<ref name=":0" />.

==== ספרי רבני יהדות המזרח ====
ההוצאה מעניקה חשיבות יתירה להוצאתם לאור ולההדרתם של ספרי רבני יהדות המזרח.

במסגרת זו יצאו על ידי ההוצאה במהדורה ראשונה או מהדורת ההדרה, ספריהם של הרבנים: הרב יוסף חיים מבגדאד<ref></ref>, מהרש"א אלפנדרי, הרב דוד צבאח, הרב יוסף חיים, הרב דוד הכהן סקלי, הרב יעקב מוצפי, הרב עזרא עטיה, הרב יהודה צדקה, הרב יוסף משאש<ref></ref>, הרב משה טוויל ועוד רבים. 

כמו כן יצאו לאור בהוצאה ספרים של רבנים חרדים ספרדים בני דורנו, בהם הרב שלום כהן, הרב אברהם סלים, הרב שלמה ידידיה זעפראני, הרב ברוך שרגא, הרב יהושע ברכץ, הרב משה הלוי, הרב חיים רבי ועוד.

==== כתבי עת ====
ההוצאה מפיקה מספר כתבי עת באופן קבוע, ביניהם: 

* כתב העת המודפס צריך עיון מאת קרן תקוה 
* כתב העת בהתאסף מאת איגוד עמלי התורה
* כתב העת מאורי אור מאת ישיבת מאור התלמוד
* כתב העת מִגוֹ לשירה ויצירה מאת 'מקום של אש' - קבוצת שירה חרדית
* כתב העת מסילות בני תימן מאת מכון המהרי"ץ

== קישורים חיצוניים ==

== הערות שוליים ==

קטגוריה:הוצאות ספרים בישראל: ארון הספרים היהודי
קטגוריה:הוצאות ספרים בישראל
קטגוריה:הוצאות ספרים עבריות
קטגוריה:הוצאות ספרים
קטגוריה:ישראל: חברות שהוקמו ב-2015
סוזן אנספק

סוזן אנספק (באנגלית: Susan Anspach; 23 בנובמבר 1943 – 2 באפריל 2018) הייתה שחקנית קולנוע, טלוויזיה ותיאטרון אמריקאית.

==ביוגרפיה==
היא למדה דרמה ומוזיקה באוניברסיטה הקתולית בוושינגטון די. סי. ואחר כך חזרה לניו יורק, למדה באולפן השחקנים והחלה להופיע על הבמה בברודוויי ואוף ברודוויי. היא שיחקה בתפקיד הראשי של שיילה בגרסה הבימתית הראשונה של המחזמר "שיער".

היא שיחקה באוף ברודוויי במחזה מראה מעל הגשר לצידם של רוברט דובאל, ג'ון וויט ודסטין הופמן.

ב-1970 הופיעה לראשונה בקולנוע. בסרט "The Landlord" שביים האל אשבי ובו גילם בו ברידג'ס צעיר שקונה בניין בשכונה בברוקלין שמתגוררים בה בעיקר שחורים. באותה שנה התפרסמה במשחקה בסרט רסיסי חיים (Five Easy Pieces) של בוב רפלסון לצידו של ג'ק ניקולסון. בנה כיילב נולד באותה תקופה והיא טענה שניקולסון הוא האב אך הוא הכחיש.

ב-1972 הופיעה בתור גרושתו של וודי אלן בסרטו "שחק אותה סאם".

ב-1973 הופיעה בסרטו של פול מזורסקי "אני אוהב את גרושתי" לצידם של ג'ורג' סיגל, כריס כריסטופרסון ומרשה מייסון.

בשנות ה-70 היו שהשוו אותה בארצות הברית לקתרין הפבורן, אלא שהיא לא הצליחה כמוה להיחקק בתודעה ההוליוודית והקריירה שלה לא נסקה.

ב-1981 שיחקה בסרטו של דושאן מקבייב, "מונטנגרו". ב-1987 שיחה בסרט האימה "Blue Monkey". ב-1989 השתתפה בתפקיד קטן בסרט "Blood Red".

היא הופיעה גם בטלוויזיה באפיזודות של "מקמילן ואשתו", "רצח במשיכת קולמוס" ועוד.

==חיים אישיים==
ב-1968 נולדה בתה קתרין מיחסיה עם סטיב קארי שהופיע אתה במחזמר "שיער". ב-1970 ילדה את בנה כיילב וטענה שג'ק ניקולסון הוא אביו.ניקולסון הכחיש את הדבר ולא הכיר בילד. ב-1970 נישאה לשחקן מרק גודארד שאימץ את שני ילדיה. הם התגרשו ב-1978. ב-1982 נישאה למוזיקאי בוב שרווד והתגרשה ב-1988.

היא מתה מאי ספיקת לב בביתה בלוס אנג'לס, בגיל 75.

==קישורים חיצוניים==

* [https://www.ibdb.com/broadway-cast-staff/susan-anspach-29975 סוזן אנספק], באתר Internet Broadway Database
*[http://www.aveleyman.com/ActorCredit.aspx?ActorID=457 סוזן אנספק], באתר Aveleyman

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:אמריקאיות שנולדו ב-1942
קטגוריה:אמריקאים שנולדו ב-1942
קטגוריה:אמריקאיות שנפטרו ב-2018
קטגוריה:אמריקאים שנפטרו ב-2018
הבחירות לרשויות המקומיות בישראל (1955)

הבחירות לרשויות המקומיות בישראל התקיימו בפעם השנייה במדינת ישראל ב-26 ביולי 1955 במקביל לבחירות לכנסת השלישית. בבחירות אלו שיטת הבחירות הייתה דומה לשיטת הבחירות לכנסת.

לקראת בחירות אלו החליטה מפלגת מפא"י להפסיק ולהשתמש בשם "רשימת ההסתדרות" שעורר מחלוקת בבחירות הקודמות ולהתמודד תחת שמה המקורי.

== הבחירות ברשויות השונות ==
=== עיריות ===
בירושלים אחוז ההצבעה עמד על 73.4% והבחירות התקיימו על כ-21 מושבי מועצת העיר. בבחירות אלו נבחר מועמדה של מפא"י גרשון אגרון, שרשימתו קיבלה כ-6 מושבים. המפלגות הדתיות קיבלו אף הן כשישה מושבים בסך הכל. תנועת החירות קיבלה כארבעה מושבים. ויצו, אחדות העבודה והציונים הכלליים קיבלו כמושב לכל רשימה. המפלגה הפרוגרסיבית קיבלה כשני מושבים. מפ"ם ומק"י לא צברו די קולות על מנת להיבחר למועצה.

בתל אביב-יפו אחוז ההצבעה עמד על כ-78%, פחות מהבחירות הקודמות. את רשימת מפא"י הובילה שרת העבודה גולדה מאיר שהתמודדה מול מועמד הציונים הכלליים וראש העיר המכהן חיים לבנון. אמנם מפא"י קיבלה יותר מ-30% מקולות התושבים וכעשרה מושבים (מתוך 31), אך חיים לבנון נבחר בסופו של דבר לראש העיר בעקבות תמיכה של הדתיים ומפלגת חירות.

בחיפה ניצח ראש העיר המכהן אבא חושי, לאחר שמפא"י קיבלה כ-8 מתוך 21 המושבים. שאר הסיעות קיבלו כמושב אחד או שניים, מלבד הציונים הכללים שקיבלו כשלושה מושבים.

בבאר שבע ניצח ראש העיר המכהן דוד טוביהו, כשסיעת מפא"י קיבלה 4 מושבים תוך 13 מושבי המועצה. מפ"ם קיבלו כשלושה מושבים והסיעות הדתיות קיבלו כ-4 מושבים. אחדות העבודה ותנועת החירות קיבלו כמושב אחד לכל רשימה. מק"י והציונים הכלליים לא נכנסו למועצה.

גם בלוד נבחר ראש עיר המכהן מטעם מפא"י פסח לב לאחר שגם רשימתו קיבלה 4 מושבים תוך 13 מושבי המועצה.

גם בעכו נבחר ראש העיר המכהן מטעם מפא"י יוסף גדיש, שמפלגתו קיבלה כשלושה מושבים מתוך 13 מושבי המועצה.

בנתניה נבחר אף הוא ראש העיר המכהן עובד בן עמי מהציונים הכלליים. רשימתו קיבלה כשלושה מושבים מתוך 15. מפא"י קיבלה מספר זהה של מושבים, ושאר הסיעות קיבלו מושב אחד או שניים. זאת מלבד אגודת ישראל ומק"י שלא נבחרו כלל למועצה.

גם בראשון לציון נבחר ראש העיר המכהן מטעם הציונים הכלליים אליקום אוסטשינסקי לאחר שרשימתו קיבלה 4 מושבים תוך 15 מושבי המועצה.

=== המועצות המקומיות ===
באבן יהודה נבחר מועמד המפלגה הפרוגרסיבית יהודה בכר, אף על פי שהיה נציג יחידי ממפלגתו במועצה בת תשעה חברים. גם בבית יצחק (שהייתה מועצה מקומית עצמאית עד 1963) המפלגה הפרוגרסיבית ניצחה, והפעם ברוב משמעותי של כשחמישה מושבים מתוך תשעה.

באזור ניצח אבנר גרעין ממפא"י לאחר שמפלגתו קיבלה כשלושה מושבים מתוך 9 מושבי המועצה.

גם בבאר יעקב ניצחה מפא"י (בהובלת שלום ריחנית) שקיבלה כשלושה מושבים מתוך 7 מושבי המועצה.

מפא"י ניצחה במועצות רבות נוספות ובהן בית דגן, בית שאן, בת ים, גבעתיים, גבעת עדה, גבעת שמואל, גן יבנה וקריית טבעון.

באופן חריג לתקופה זו, בגדרה ניצח אליהו פרנקל, שהוביל רשימה מקומית שלא שויכה למפלגה ארצית.

== קישורים חיצוניים ==
* [https://in.bgu.ac.il/bgi/iyunim/20/a4.pdf אודות הבחירות בתל אביב]
* [https://www.nevo.co.il/Law_word/law10/yalkut-0435.pdf התוצאות הרשמיות בערים]
* [https://www.nevo.co.il/Law_word/law10/yalkut-0437.pdf התוצאות הרשמיות במועצות המקומיות]

1955
קטגוריה:1955 בישראל
קטגוריה:1955 בפוליטיקה
יהוסף אשכנזי

רבי יהוסף אשכנזי – (1530, פראג – 1570, צפת (בקירוב)) היה חכם תלמודי, ידוע בעיקר בהגהותיו למשנה.

==ביוגרפיה==
נולד בפראג בסביבות שנת 1530. ייתכן שהיה נכדו של אברהם בן אביגדור אב"ד פראג. נשא לאשה את בתו של ר' אהרון הורביץ מפוזן ובעקבותיו נסע לעיר פוזן. הרב אשכנזי הביע את התנגדותו לפילוסופיה היהודית מימי הביניים ולפרסום פומבי של חכמת הקבלה וכך קנה לו שונאים מרובים. בעקבות כך הוא עבר לעיר ורונה באיטליה, ועל שמה היה מכונה ר' יוסף מוירונה. בהמשך עבר לעיר צפת שהייתה אז בשיא גדולתה. מסורות מספרות על קשריו ההדוקים עם האר"י ועל כך שלמד איתו משניות בלילי שבת. עדויות נוספות מספרות שהיה יודע את כל ששה סדרי משנה בעל פה ועקב כך כונה "התנא האלהי מצפת".

עמד במחלוקת עזה עם חכמי אותו הדור, ובהם רבי בצלאל אשכנזי, רבי יוסף קארו, הרדב"ז ואחרים, כאשר לשיטתו חייבים לעשר פירות הנלקחים מן הנוכרים בניגוד לדעת הרמב"ם ובניגוד לנהוג באותו זמן בצפת.

תשובתו בנדון נדפסה בשו"ת רבי בצלאל אשכנזי סימן ב בעלום שמו.

==הגהותיו למשנה==
באגרת משנת שד"מ (1584) שכתב שמשון בקי הוא מספר:

ספרי המשניות עם ההגהות אבדו. חלק מההגהות שוקעו בפירושו של ר' שלמה עדני – "מלאכת שלמה" על המשניות.

החוקר יעקב נחום אפשטיין רואה באשכנזי "אחד המיוחד" והעמיד אותו בראש רשימת המגיהים שקמו למשנה לאחר שכבר נדפסה. הגהותיו התבססו ככל הנראה על כתבי יד שהיו קיימים בארץ ישראל, בראשית עידן הדפוס. אפשטיין מכנה אותו – "חוקר ומבקר, מעמיק ודייקן היה שלא הניח כמותו בדורו. הוא מגיה אף אותיות ונקודות, אפילו דברים שאינם עניין אלא לכתיב..." במספר מקומות הוא מפרש את המשנה על פי הפשט ולא כפירוש המשנה בתלמוד בבלי. בכך הוא מצטרף לחכמים שלא ראו עצמם מחויבים לפירוש התלמוד למשנה.

הגהותיו נמצאו גם בחיבורים אחרים כמו "אהבה בתענוגים" של ר' אברהם אזולאי, אצל ר' אפרים אשכנזי - חתן האר"י, ואצל ר' אברהם אשכנזי רבה של חברון.

==לקריאה נוספת==
* צבי הלוי הורביץ [https://simla.otzar.org/download/file.php?id=58788 תולדות הרב יהוסף אשכנזי "התנא" מצפת] סיני ז
*יעקב שפיגל, עמודים בתולדות הספר העברי: הגהות ומגיהים, הוצאת אוניברסיטת בר-אילן, רמת גן, תשנ"ו, עמ' 375–380.
* חנן גפני, 'פשוטה של משנה' – עיונים בחקר ספרות חז"ל בעת החדשה, הוצאת הקיבוץ המאוחד, 2011, עמ' 43–44.
*פרופסור דוד תמר [http://www.daat.ac.il/daat/shmita/mamarim/pulmus2.htm המחלוקת בצפת בענייני שמיטה ומעשרות] המעיין ניסן תשנ"ה

==קישורים חיצוניים==
*[https://forum.otzar.org/viewtopic.php?t=17353 אשכול בעניינו], בפורום אוצר החכמה
*ינון פליישמן, [https://www.academia.edu/80172522/%D7%94%D7%97%D7%96%D7%A8%D7%94_%D7%9C%D7%9E%D7%A9%D7%A0%D7%94_%D7%91%D7%A8%D7%90%D7%A9%D7%99%D7%AA_%D7%94%D7%A2%D7%AA_%D7%94%D7%97%D7%93%D7%A9%D7%94 החזרה למשנה בראשית העת החדשה] - עבודת תזה העוסקת בפרשנות המשנה בראשית העת החדשה ומתייחסת בהרחבה לרבי יהוסף אשכנזי.
* 

==הערות שוליים==

קטגוריה:נפטרים ב-1572
קטגוריה:ילידי 1525
קטגוריה:עולים לארץ ישראל במאה ה-16
קטגוריה:פרשני המשנה
קטגוריה:צפת: רבנים
קטגוריה:אנשי עליות קדומות לארץ ישראל
קטגוריה:ראשוני האחרונים
מגייר

מגייר (בהונגרית: Megyer) הוא כפר זעיר במחוז וספרם שבמרכז הונגריה.
כמו יישובים רבים באירופה גם במגייר מספר התושבים נמצא בירידה. כך, בשנת 1990 היה מספר התושבים 57 ובשנת 2020 רק 24 תושבים.

==יהודי מגייר==
במגייר חיו תשעה יהודים בשנת 1880 וארבעה יהודים בשנת 1910. חלק מתושבי הכפר נרצחו בשואה.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: כפרים
הבחירות לרשויות המקומיות בישראל (1959)

הבחירות לרשויות המקומיות בישראל התקיימו בפעם השלישית במדינת ישראל ב-3 בנובמבר 1959 במקביל לבחירות לכנסת הרביעית. בבחירות אלו שיטת הבחירות הייתה דומה לשיטת הבחירות לכנסת.

== הבחירות ברשויות השונות ==
=== עיריות ===
בירושלים מפא"י שימרה את שלטונה, כשסיעתה בראשות מרדכי איש-שלום קיבלה כ-8 מושבים - כשניים יותר מהבחירות הקודמות. תנועת החרות הייתה השנייה בגודלה, עם כארבעה נציגים. שאר הסיעות קיבלו ממושב אחד עד שלושה. בבחירות אלו מק"י, העובד הדתי, מפ"ם והציונים הכלליים לא נבחרו כלל למועצה.

בבחירות בתל אביב התחרו זה מול זה שר העבודה מרדכי נמיר ממפא"י מול חיים לבנון מהציונים הכלליים. לקראת הבחירות נערכו כ-2,400 חוגי בית עם עשרות אלפי משתתפים, בעיקר בדרום העיר ויפו. בניגוד לשיח במערכות הבחירות הקודמות שהתמקדו בסוגיות ארציות, בחירות אלו התמקדו בסוגיות מוניציפליות. בסופו של דבר, אחוז ההצבעה ירד מבחירות 1955, ועמד על כ-77%. מפא"י קיבלה יותר מ-36% מקולות הבוחרים שהיוו כ-11 מושבים בעירייה, זאת בניגוד לציונים הכלליים שקיבלו פחות מ-20% וכשישה מושבים. בסופו של דבר מפא"י הצליחה להרכיב קואליציה של 19 חברים ביחד עם הדתיים, השמאל והמפלגה הפרוגרסיבית. במועצה החדשה מונו לא פחות משישה סגנים לראש העיר - מספר שטרם נראה עד אז. עם מהפך זה היווה סוף לעשרות שנות הציונים הכלליים בתל אביב.

מפא"י הצליחה לשמר את כוחה גם בעיר חיפה עם ראש העיר המכהן אבא חושי. המפלגה גם ניצחה בערים אילת עם המועמד יוסף לוי, אשקלון, חדרה ונתניה (שם מועמד מפא"י הצליח לנצח את ראש העיר עובד בן עמי). מקומות נוספים שבהם מפא"י שימרה את שלטונה הקיים היו באר שבע (עם ראש העיר דוד טוביהו), טבריה, בת ים וחולון.

לעומת זאת הציונים הכלליים הצליחו לשמר את שלטונו של אברהם קרני בעיר רמת גן.

=== המועצות המקומיות ===
באופן חריג לתקופה זו, באבן יהודה ניצח יחיאל זלינגר שהוביל רשימה מקומית, ללא קשר לשום מפלגה ארצית שהיא. גם בגדרה ראש המועצה התמודד בראשות רשימה עצמאית וניצח בשנית. ביסוד המעלה כל חמשת מושבי המועצה אוישו על שתי רשימות מקומיות.

לראשונה נערכו בחירות בעיירה אופקים, שם ניצחה מפא"י. המפלגה ניצחה גם בבית דגן, גבעתיים, הרצליה, יהוד, באר יעקב, אזור וגבעת עדה.

בבית שמש ניצחה הרשימה הבלתי תלויה שאמנם קיבלה מספר מושבים זהה לזה של מפא"י (4), אך הצליחה להרכיב קואליציה עם הנציג הבודד של תנועת החירות.

בגן יבנה ניצחו באופן חריג המפלגות הדתיות, שהשיגו כחמישה מושבים, לעומת ארבעה של מפא"י.

== קישורים חיצוניים ==
* [https://in.bgu.ac.il/bgi/iyunim/20/a4.pdf אודות הבחירות בתל אביב]
* [https://www.nevo.co.il/Law_word/law10/yalkut-0723.pdf תוצאות הבחירות במועצות המקומיות]
* [https://www.nevo.co.il/Law_word/law10/yalkut-0721.pdf תוצאות הבחירות בערים]
* [https://www.nevo.co.il/Law_word/law10/yalkut-0733.pdf וועדת הבחירות הארצית]

1955
קטגוריה:1959 בישראל
קטגוריה:1959 בפוליטיקה
ולדו מצ'דו

ולדו מצ'דו (בספרדית: Waldo Machado; 9 בספטמבר 1934 - 25 בפברואר 2019) היה כדורגלן ברזילאי, ששיחק בעמדת החלוץ. הוא ידוע בעיקר בזמן ששיחק בפלומיננסה, שם היה מלך שערי הקבוצה בכל הזמנים עם 319 שערים ב-403 הופעות.

==ביוגרפיה==

ולדו נולד בניטרוי שבברזיל בשנת 1934 ולאחר שהצטרף לקבוצת הנוער של מדוריירה בתחילת שנות החמישים, הוא ערך את הופעת הבכורה בבוגרים ב-1953. לאחר מכן הצטרף ולדו לפלומיננסה איתה לקח חלק חשוב בזכייתה בטורניר ריו-סאו פאולו בשנת 1957, בו לא הפסידה אף משחק. הוא עזב אותה ב-1 ביולי 1961 ועד היום נחשב לכובש הגדול ביותר במדיה עם 319 שערים ב-403 הופעות.

ולדו מיד עבר לולנסיה מספרד והיה תחילה מחליפו של בן ארצו וולטר מרציאנו. הוא החליף אותו לאחר ומרציאנו נהרג בתאונת דרכים בגיל 29. הופעת הבכורה בלה ליגה הגיעה ב-3 בספטמבר 1961 בהפסד חוץ 3–0 לריאל סרגוסה. שישה ימים לאחר מכן וכבש את שני שעריו הראשונים עם העטלפים בניצחון הביתי 0–3 על ריאל אוביידו. רגע גדול של ולדו היה כשכבש רביעייה נגד ברצלונה, וסיים את עונתו הראשונה עם 14 שערים ב-30 הופעות. לאחר סיומה כבש את שער השוויון במשחק הגמר הראשון בגביע ערי הירידים נגד דינמו זאגרב, משחק שנגמר ב-1–2. עונתו הטובה ביותר של ולדו הייתה ב-1966/67 כשהוא מסיים כמלך שערי הליגה עם 24 שערים וגם זוכה עם ולנסיה בגביע הספרדי לאחר ניצחון בגמר 1–2 נגד אתלטיק בילבאו. הוא עזב אותה ב-1970 ובסך הכל כבש 157 שערים ב-294 הופעות. בקיץ אותה שנה הצטרף לשכנת ולנסיה, הרקולס, ופרש לאחר עונה אחת בסגונדה דיוויסיון בגיל 36.

אחיו הצעיר, ונדרלי מצ'דו, היה גם כן כדורגלן ששיחק בעמדת החלוץ, והעביר את רוב הקריירה בקבוצות לבאנטה ומלאגה וגם שיחק מעט עם אחיו הבוגר בהרקולס. ולדו נפטר ב-25 בפברואר 2019 לאחר חמש שנים של מאבק במחלת אלצהיימר. מקום מותו היה בורג'סוט, מחוז ולנסיה שבספרד.

==תארים==
;פלומיננסה
*אליפות ריו דה ז'ניירו: 1959
*טורניר ריו-סאו פאולו (2): 1957, 1960
;ולנסיה
*הגביע הספרדי: 1966/67
*גביע ערי הירידים (2): 1961/62, 1962/63
;אישיים
*פרס הפיצ'יצ'י: 1966/67

==קישורים חיצוניים==

קטגוריה:כדורגלנים ברזילאים
קטגוריה:כדורגלני נבחרת ברזיל
קטגוריה:כדורגלני פלומיננסה
קטגוריה:כדורגלני ולנסיה
קטגוריה:כדורגלני הרקולס אליקנטה
קטגוריה:מאמני כדורגל ברזילאים
קטגוריה:ברזילאים שנולדו ב-1934
קטגוריה:ברזילאים שנפטרו ב-2019
יחסי אוזבקיסטן–פקיסטן

יחסי אוזבקיסטן–פקיסטן הם היחסים הדיפלומטיים שבין אוזבקיסטן לפקיסטן.

== היסטוריה ==
היחסים בין שתי המדינות נוצרו כאשר אוזבקיסטן נעשתה עצמאית לאחר התפרקות ברית המועצות בשנת 1991. פקיסטן הייתה אחת המדינות הראשונות שהכירו בעצמאות אוזבקיסטן, אם כי בתחילה היחסים בין שתי המדינות היו מתוחים בגלל המצב באפגניסטן ששתי המדינות גובלת בהן כתומכות בפלגים אפגניים מתנגדים. עם זאת, היחסים השתפרו לאחר נפילת הטליבאן, ומותו של נשיא אוזבקיסטן אסלאם קרימוב, ובעקבות העמקת ההתפשטות האוזבקית למדינות אזוריות תחת יורשו של ניגמטילה יולדאשב. שתי המדינות מנהלות מערכת יחסים לבבית ומעמיקה ככל שהאינטרסים של שתי המדינות באפגניסטן התיישרו – כאשר אוזבקיסטן מארחת רשמית משלחת טליבאן בשנת 2019. פקיסטן מעוניינת להשיג גישה לשווקים במרכז אסיה, ואילו אוזבקיסטן נכנסה לנמל בים הערבי.

== יחסים כלכליים ==
פקיסטן ואוזבקיסטן חברות בפורומים בינלאומיים שונים, כולל האו"ם, ארגון לשיתוף פעולה איסלאמי (OIC), ארגון לשיתוף פעולה כלכלי (ECO) וארגון לשיתוף פעולה בשאנגחאי (SCO). ועדת השרים המשותפת לפקיסטן–אוזבקיסטן (JMC) מתקיימת על בסיס קבוע.

הסחר בין שתי המדינות גדל פי שלושה בין 2018 ל-2019. אף שהסחר הדו צדדי בשנת 2018 היה נמוך ועמד על 90 מיליון דולר בגלל קשיי מעבר ברחבי אפגניסטן קרועת המלחמה. הטיסות הישירות הראשונות בין מדינות החלו בשנת 2018 בין טשקנט ולאהור שהושקה על ידי אוזבקיסטן איירווייז, וצפויה להגדיל עוד יותר את הסחר בין שתי המדינות.

== אוזבקים בפקיסטן ==
האוכלוסייה האוזבקית בפקיסטן מונה כ-70,000 איש, ומורכבת ממספר קטן של מהגרים אוזבקים מאוזבקיסטן, ומספר גדול בהרבה של פליטים אוזבקים מצפון אפגניסטן (כ-7.3% מהאפגנים בפקיסטן הם אוזבקים). 4,000 מילים נפוצות בשתי השפות נמצאות בשפות הלאומיות בפקיסטן ובאוזבקיסטן.

== הערות שוליים ==
סוציאליסט שמפניה

סוציאליסט שמפניה (באנגלית: Champagne socialist) הוא מונח פוליטי שמקורו בבריטניה.<ref></ref><ref name="rooksby"></ref> זהו כינוי פופולרי המרמז על מידה של צביעות, והוא בדרך כלל מופנה כנגד מי שמשויך לכאורה ל"אליטה הליברלית".<ref></ref> הביטוי משמש לתיאור סוציאליסטים שחלקם במעמד הבינוני העליון (עם מטונימיה לצריכת שמפניה) סותרים לכאורה את דעותיהם הפוליטיות.<ref></ref>

המונח שימש בתחילה את פרשני השמאל לביקורת על דעות המרכז. מספר אנשי שמאל רואים את ראש הממשלה הראשון מטעם הלייבור רמזי מקדונלד כ"סוציאליסט השמפניה" הראשון, ובמיוחד לאחר בחירות 1931 שבהן מקדונלד פיצל והביס את הלייבור. לאחרונה, נעשה שימוש בכינוי עבור תומכי תנועת הלייבור החדשה, בהנהגת טוני בלייר שעלה לשלטון בשנת 1997.<ref></ref>

במאמר על חיבורו של אוסקר ויילד משנת 1891 "נשמת האדם תחת הסוציאליזם", הביע הפרשן הפוליטי ויל סלף את הדעה לפיה ווילד יכול היה להיחשב ל״סוציאליסט שמפניה״ עוד לפני מקדונלד, בגלל אורח חייו האסתטי ונטיותיו הסוציאליסטיות.<ref></ref>

התווית הוחלה גם על פוליטיקאי הלייבור ג'פרי רובינסון לאור הונו האישי הרב.<ref></ref><ref></ref> הזמרת שרלוט צ'רץ' תיארה את עצמה כ"פרוסקו-סוציאליסטית",<ref></ref> בהתייחס לפופולריות הגוברת שלה וטווח המחירים הנמוך יותר של יינות מבעבעים שאינם שמפניה כמו פרוסקו וקאווה.

בבריטניה כיום, המונח משמש לעיתים קרובות על ידי מבקרי הימין כדי לזלזל ביריבים פוליטיים מהשמאל. טענה זו טוענת כי "סוציאליסט-שמפניה" תומך בדעות שמאלניות תוך שהוא נהנה מאורח חיים מפואר. אחת הדוגמאות עשויה לכלול תומכי מפלגת הלייבור שחיים בלונדון הפנימית וצורכים תרבות גבוהה.

השימוש במונח זה ספג ביקורת על ידי הסופר והשדרן קייטלין מורן כטיעון מטעה, משום שלטענתה הוא מניח שרק מי שעני יכול להביע דעה על אי-שוויון חברתי.<ref></ref>

== ראו גם ==
* אין שום אלטרנטיבה
* כשלים לוגיים

== הערות שוליים ==

קטגוריה:סוציאליזם
קטגוריה:ביטויים ומושגים פוליטיים בריטיים
אוזבקים בפקיסטן

על פי הערכות יש כ-280,000 אוזבקים בפקיסטן. האוכלוסיות האוזבקיות בפקיסטן מורכבות ממהגרים אוזבקים ממדינות מרכז אסיה, בעיקר מאוזבקיסטן ואפגניסטן (כ-7.3% מהאפגנים בפקיסטן הם אוזבקים). מלחמת ברית המועצות ואפגניסטן הובילה אותם לפקיסטן. בשנת 1981 עברו פליטי אפגניסטן טורקסטן בפקיסטן לטורקיה כדי להצטרף לקהילות הקיימות קייסרי, איזמיר, אנקרה וזייטינבורנו. האוזבקים נמצאים בעיקר בצפון מערב פקיסטן, הכוללים את האזורים ח'ייבר פח'טונח'ווה (בפרט פשאוור), גילגיט-בלטיסטן. בנוסף, חמושים אוזבקיים בעלי ברית לאל-קאעידה מהתנועה האסלאמית של אוזבקיסטן ואיחוד הג'יהאד האסלאמי, מאמינים כי הם מתגוררים באזורי השבט המנוהלים בפדרלית. מספרם בשיאם נחזה להיות בין 500 ל-5,000. כעת, רק כמה מאות חמושים זרים בני לאומים שונים נחשבים להישאר בפקיסטן, הרוב נהרג על ידי פעולת זרב-אז-אזב של צבא פקיסטן שהושק בשנת 2014, או עבר לתאטרונים אחרים של סכסוך ג'יהאדיסטי, כמו סוריה.

== קישורים חיצוניים ==
* [https://archive.today/20130416202404/http://enews.ferghana.ru/article.php?id=2570 חמושים אוזבקיים הופכים לפעילים מאוד בוואזיריסטן"] – הסנטור איברהים חאן, באתר "פרגאנה" 
* [http://www.thenews.com.pk/Todays-News-2-255982-Who-are-the-Uzbeks-launching-terror-strikes-in-Pakistan מיהם האוזבקים הפותחים בשביתות טרור בפקיסטן?] 

== הערות שוליים ==

קטגוריה:אוזבקים
קטגוריה:פליטים
קטגוריה:פקיסטן: דמוגרפיה
הלר (מטבע)

שטרות 80 ו-20 של הלר משנים 1920–1921.
הלר (בגרמנית: Heller או Häller) היה מטבע גרמני ששוויו מוערך בחצי פפניג. שמו לקוח מהעיר הול אם קוכר (כיום שוואביש האל).

מכבשי מטבעות יצרו את המטבע מתחילת המאה ה-13, על בסיס פפניג כסף שהופק בעבר (Häller Pfennig, המכונה לעיתים Händelheller על פי תיאור של יד על צידו הקדמי). אמנם, הרכב המטבע הידרדר אט אט עקב ערבוב נחושת, כך שכבר לא נחשב למטבע כסף. הלרים היו אדומים, לבנים ושחורים.

החל מימי הביניים הם הפכו לסמל של ערך נמוך. אמירה גרמנית נפוצה על המטבע היא: "kein (red) Heller Wert", כלומר: לא שווה הלר (אדום), או "לא שווה סנט אדום".

שם המטבע נכנס לשימוש נרחב כשם למטבעות בעלי ערך זעום ברחבי מדינות גרמניה עד 1873, לאחר איחוד גרמניה הנהיג ביסמרק את המארק ואת הפפניג כמטבע הרשמי בכל רחבי האימפריה הגרמנית.

באימפריה האוסטרו-הונגרית, הלר היה גם המונח ששימש בחצי האימפריה האוסטרית עבור כ-1/100 מהכתר האוסטרו-הונגרי (השני היה פילר במחצית ההונגרית), המטבע היה בשימוש משנת 1892 ועד לאחר קריסתה של האימפריה (1918).

המונח Heller (בצ'כית: Haléř, בסלובקית: Halier) שימש גם כן למטבע ששוויו מוערך ב-1/100 מקורונה (כתר) בצ'כיה (קורונה צ'כית) וסלובקיה (קורונה סלובקית), כמו גם בצ'כוסלובקיה לשעבר (קורונה צ'כוסלובקית).

==בתרבות==
המטבע מופיע לצד עוד מטבע בשיר השתייה הגרמני: Ein Heller und ein Batzen.

==קישורים חיצוניים==

קטגוריה:מטבעות שיצאו משימוש
קטגוריה:גרמניה: כלכלה
קטגוריה:האימפריה האוסטרו-הונגרית
מרצ'ין פשיבילוביץ'

מרצ'ין פשיבילוביץ (בפולנית: Marcin Przybyłowicz; נולד ב-4 במאי 1985) הוא מלחין פולני, נודע בעיקר בשל שיתוף הפעולה עם חברת משחקי הווידאו CD Projekt RED, שכללה בין השאר את עבודתו כמלחין מוביל למשחקים The Witcher 3: Wild Hunt ו-Cyberpunk 2077.

למד במגמה להלחנת ג'אז באקדמיה למוזיקה בעיר בידגושץ' בפולין ומיד לאחר מכן החל לעבוד כמלחין הראשי למשחק The Witcher 2: Assassins of Kings, מהלך שהוביל לשיתוף פעולה פורה בו הלחין פשיבילוביץ' את המוזיקה למשחקים נוספים בסדרה.

==רשימת עבודותיו==
* "The Witcher 2: Assassins of Kings" (2011)
* "Hard Reset" (2011)
* "Afterfall: Insanity" (2011)
* "The Vanishing of Ethan Carter" (2014)
* "The Witcher: Battle Arena" (2015)
* "The Witcher 3: Wild Hunt" (2015)
* "The Witcher 3: Wild Hunt – Hearts of Stone" (2015)
* "Hard West" (2015)
* "The Witcher 3: Wild Hunt – Blood and Wine" (2016)
* "Gloria Victis" (2016, נעימה ראשית בלבד)
* "Full of Stars" (2017)
* "Seven: The Days Long Gone" (2017)
* "כתר המלכים (סדרת טלוויזיה)" (2018)
* "Phantom Doctrine" (2018)
* "Gwent: The Witcher Card Game" (2018)
* "Thronebreaker: The Witcher Tales" (2018)
* "Cyberpunk 2077" (2020)
* "Resident Evil Village" (2021)

==קישורים חיצוניים==
* 

== הערות שוליים ==

קטגוריה:מלחינים פולנים
קטגוריה:פולנים שנולדו ב-1985
אמה הורבאט

אמה הורבאט (באנגלית: Ema Horvath; נולדה ב-28 בינואר 1994) היא שחקנית אמריקאית.<ref></ref><ref></ref> התפרסמה מתפקידה בסרט האימה "לייק, שתף, עקוב" משנת 2017, ובשל תפקיד כאנה רו בסרט האימה "הגרדום: מערכה 2" במשנת 2019.<ref></ref><ref></ref>

== ראשית חייה ==
הורבאט נולדה ב-28 בינואר 1994 באטלנטה, ג'ורג'יה.<ref></ref><ref></ref> בגיל 6 עברה עם הוריה לקנטקי.

== קריירה ==
הקריירה של הורבאט החלה למעשה בגיל חמש כאשר הבחינה בפרסומת לאודישנים בתיאטרון מקומי בזמן שקראה את עיתון, ומאז החלה אהבתה למקצוע המשחק.<ref name=":0"></ref> היא למדה בבית ספר לאומנות, ומאוחר יותר בפנימיית מרכז אינטרלוכן לאמנויות . כשסיימה בית ספר תיכון, ניסתה הורבאט בתור בדיחה להגיש מועמדות לבית הספר למשחק של אוניברסיטת הרווארד, אך להפתעתה היא התקבלה.<ref name=":0" />

== פילמוגרפיה ==
=== קולנוע ===
{| class="wikitable"
!שנה
!סרט
!תפקיד
!הערות
|-
|2017
|לייק, שתף, עקוב
|של
|
|-
| rowspan="2" |2019
|הגרדום: מערכה 2
|אנה רו
|
|-
|אוסף בית הלוויות
|סנדרה
|
|-
|2020
|What Lies Below
|ליברטי וולס
|
|-
|2024
|הזרים – חלק 1 <small>(אנ')</small>
|
|
|-
|TBA
|Who Are You People
|אלכס
|
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
|2020
|אל תחפרי לעומק 
|ג'ני <ref></ref>
|תפקיד ראשי; 11 פרקים
|-
|2022 - הווה
|שר הטבעות
|אריין
|<ref></ref>
|}

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
באצן

באצנים ברניים מן המאה ה-15
בָּאצֶן (בגרמנית: Batzen) היה מטבע שהופק בברן שבשווייץ מהמאה ה-15 ועד אמצע המאה ה-19.

== היסטוריה ==
במקור היה הבאצן מטבע כסף, אך במאה ה-17 הוא הוחלף ב (סגסוגת על בסיס מתכת זולה יותר). במערכת המוניטרית של ברן, הבאצן היה שווה ארבעה .

מבחינה אטימולוגית, קרוב לוודאי שהבאצן נקרא על שם הדוב (Bätz, Batz, Petz) – החיה הסמלית של ברן, שציורה הופיע על המטבעות. לחלופין, ייתכן שמקורו של המונח במילה שפירושה "גוש", כשהכוונה היא לאיכותו הנמוכה של הכסף במטבע. השערות אחרות מציעות את מקור השם כקשור לפועל "batter", שפירושו "לנענע", או שהוא קשור למילה האיטלקית pezzo (פֶּצוֹ)..

המונח "באצן" ככינוי למטבע בעל ערך נמוך התפשט במהרה אל מעבר לברן, ובאצנים הוטבעו בקנטונים שווייצריים אחרים ובמדינות גרמניות דרומיות. עם כניסתו של הפרנק לשימוש ברפובליקה ההלווטית, הפך הבאצן לשווה בערכו לעשירית פרנק, שווה ערך ל-10 ראפנים או סנטיים.

כאשר הונהג הפרנק השווייצרי בשנת 1850 כמטבע משותף לכל הקנטונים השווייצרים, כבר לא נעשה שימוש רשמי במטבע, אך הוא נותר מונח עממי למטבע של 10 ראפנים.

המטבע נזכר, לצד המטבע הלר, בשיר השתייה הגרמני "Ein Heller und ein Batzen".

== קישורים חיצוניים ==

==הערות שוליים==

קטגוריה:מטבעות שיצאו משימוש
קטגוריה:שווייץ: כלכלה
רשות המאגר הביומטרי הלאומי

רשות המאגר הביומטרי הלאומי היא ארגון ממשלתי, שאחראי על ניהול המאגר הביומטרי. הרשות פועלת מתוקף חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע מדצמבר 2009.

בראשות הארגון עומד אברהם מינס.

ביוני 2019 פורסם כי הרשות הסתירה ולא דיווחה על שתי תקריות בנוגע לאבטחת מידע (שקרו בשנים 2017–2018) בניגוד לחוק. כחודשיים לאחר מכן נדחתה בבית המשפט הגבוה לצדק עתירה של התנועה לזכויות דיגיטליות והתנועה לחופש המידע כנגד הרשות בנוגע לשני מכרזים שניהלה.

== ייעוד ==
באתר הרשות מוגדר ייעוד הרשות, בהתאם לחוק:
# הפקת נתוני זיהוי ביומטריים מאמצעי זיהוי ביומטריים.
# אבטחת המאגר הביומטרי.
# הבטחת זמינות, שרידות וגיבוי המאגר הביומטרי ונתוני המאגר.
# ניהול, תפעול שוטף ואחזקת המאגר הביומטרי ונתוני המאגר.
# שמירה על פרטיותם של תושבי מדינת ישראל אשר מידע ביומטרי שלהם כלול במאגר.
# מתן מענה לפניות בתהליכי הנפקת תיעוד ומתן מענה לפניות אימות נתונים מצד גורמי הביטחון.

== ראו גם ==
* משרד הדיגיטל הלאומי

== קישורים חיצוניים ==
* 

== הערות שוליים ==

קטגוריה:ישראל: ארגונים ממשלתיים
קטגוריה:ביומטריה
קרחון רודולף (ארץ ויקטוריה)

קרחון רודולף (באנגלית: Rudolph Glacier) הוא קרחון יובלי גדול בהרי ויקטורי, באזור חוף בורכגרווינק של ארץ ויקטוריה, שבאנטארקטיקה.

הקרחון זורם לכיוון צפון בין רכס האקרמן ורכס מקלרוי; הקרחון נשפך אל קרחון טרפלגר.

שיא גובהו של הקרחון - בגובה של 1,847 מטרים מעל פני הים.

== היסטוריה ==
=== גילוי ומיפוי הקרחון ===

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1962.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של עימנואל ד. רודולף (Emanuel D. Rudolph), בוטנאי אמריקאי, שהיה מנהל פרויקט לחקר חזזיות, בתחנת האלט, מטעם התוכנית האנטארקטית של ארצות הברית, בשלוש עונות מחקר (קיצים אנטארקטיים) בין השנים 1961–1964; כמו כן רודולף עמד בראש המכון לחקר הקטבים של אוניברסיטת מדינת אוהיו (Ohio State University's Institute of Polar Studies) בין השנים 1969–1973, וראש מחלקת הבוטניקה של האוניברסיטה בין השנים 1978–1987.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13006 קרחון רודולף] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21716 קרחון רודולף] באתר הגאזט האנטארקטי של ממשלת ניו זילנד
* [https://gazetteer.linz.govt.nz/place/13295 קרחון רודולף] באתר הגאזט הגאוגרפי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=12460&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון רודולף] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25594634 מפת אזור קרחון רודולף]
* [https://www.mindat.org/feature-6624478.html קרחון רודולף] באתר mindat

== הערות שוליים ==

רודולף
רודולף
רודולף
החברה לחינוך ימי

הכניסה משרדי החברה לחינוך ימי ב[[עכו (2015)]]
החברה לחינוך ימי הייתה חברה לתועלת הציבור, הכפופה למשרד התחבורה. החברה הוקמה בשנת 1958 והייתה אחראית על מספר כפרי נוער ובתי ספר הקשורים לחינוך ימי, ובהם בית הספר לקציני ים עכו, מבואות ים וכן בית ספר ימי באשקלון.

משרדי החברה שכנו בעכו. בשנת 2018 תקציב החברה עמד על כ-101,792,000 שקלים ועבדו בה כ-465 איש.

במאי 2022 הוחלט על סגירת החברה לחינוך ימי ביוזמת שרת החינוך יפעת שאשא-ביטון<ref></ref>. במסגרת ההחלטה כפרי הנוער הועברו למינהל לחינוך התיישבותי במשרד החינוך<ref></ref>.

== ראו גם ==
* צופי ים

== קישורים חיצוניים ==
* [http://www.kzineyam.org.il אתר בית הספר בעכו]
* 
* [https://michmoret.tik-tak.net אתר האינטרנט של מבואות ים]
* [http://www.sailing-center.org.il אתר בית הספר באשקלון]
* 
* דוד בר-יוסף, [https://beingalim.files.wordpress.com/2021/03/2017-5-bg.pdf החברה לחינוך ימי מהכשרה לחיל הים ועד חקלאות ימית], "בין גלים", מאי 2017, עמ' 58.

== הערות שוליים ==

קטגוריה:ישראל: חברות לתועלת הציבור
קטגוריה:ישראל: חינוך מקצועי
קטגוריה:ישראל: חברות שהוקמו ב-1958
עסק מסוכן

עסק מסוכן (באנגלית: Skylines) היא סדרת טלוויזיה גרמנית אשר נוצרה על ידי דניס שאנס ועלתה לשידור לראשונה ב-27 בספטמבר 2019 בנטפליקס. נטפליקס הודיעה על ביטולה של הסדרה לאחר עונת אחת בלבד.

==עלילה==

מפיק היפ-הופ מתקבל לחברת תקליטים, אבל החברה הופכת למוקד של תעשיית סמים קטלנית והוא מוצא את עצמו בתוך עולם הפשע המאורגן.

==מדובבים==
* אדין האשאנוביץ' - ג'ין.
* מוראטאן מוסלו - קאליפה.
* פרי באומייסטר - שרה.
* אנה הרמן - לילי.
* שאהין ארילמז - סמיר.
* ריצ'י מילר - ריימונד.
* ארדל יילדיז - ארדאן.
* ליסה מריה פוטהוף - סלין.
* סלבקו פופדיק - דיאן.
* קרול שולר - זילאן.
* דסטין ג'רום שאנס - מנואל.
* זייגון דמירוב - פזו.
* קרלו ליובק - מירו.
* סשה נתן - הוקי.

==פרקים==

{| class="wikitable sortable" style="text-align: center" width=100%
|-
! scope="col" style="background:#07114E; color:#fff; width:7%;"| מספר פרק
! scope="col" style="background:#07114E; color:#fff;"| כותרת
! scope="col" style="background:#07114E; color:#fff; width:14%;"| אורך פרק
! scope="col" style="background:#07114E; color:#fff; width:20%;"| תאריך שידור מקורי
|-
|1
|align="right"|Zero Six Nine
|50 דקות
|27 בספטמבר 2019
|-
|2
|align="right"|Skyline Shines
|47 דקות
|27 בספטמבר 2019
|-
|3
|align="right"|What I Mean
|57 דקות
|27 בספטמבר 2019
|-
|4
|align="right"|Storm
|58 דקות
|27 בספטמבר 2019
|-
|5
|align="right"|Rose in Concrete
|66 דקות
|27 בספטמבר 2019
|-
|6
|align="right"|Angel or Devil
|61 דקות
|27 בספטמבר 2019
|}

==קישורים חיצוניים==

==הערות שוליים==

קטגוריה:סדרות טלוויזיה גרמניות
קטגוריה:סדרות דרמה גרמניות
קטגוריה:סדרות טלוויזיה גרמניות שעלו לשידור בשנות ה-2010
קטגוריה:נטפליקס: תוכניות וסדרות
קטגוריה:תוכניות טלוויזיה בשפה הגרמנית
רוטר (כלי עבודה)

רוּטֶר (באנגלית: Router) הוא כלי עבודה חשמלי המשמש לעיבוד חומר קשיח כגון עץ או פלסטיק.

רוטר משמש לעיבוד וכרסום פנימי וחיצוני בחומר העבודה ויכול לנוע בחופשיות או באמצעות גובל התוחם את מרחב העבודה למניעת חריגה לא רצויה.

הרוטר שונה מהכרסומת בהיותו כלי נייד הנע על גבי משטח העיבוד לעומת הכרסומות שהן בדרך כלל נייחות ומשטח העיבוד נע במגע איתן כדי לעבדו.
רוטר

==מבנה הכלי==
===ידיות אחיזה===
הרוטר בנוי כך שהמנוע והכרסום נמצאים במרכזו של הכלי ומצידיו נמצאות ידית אחיזה אחת או שתיים בהתאם לגודל הכלי. בכלים קטנים (טרימר) לא קיימת ידית אחיזה כלל ואחיזת הכלי נעשית בגופו.

בשל התנועה המהירה של המנוע והרטט שהכלי יוצר בשעת העבודה יש צורך באחיזה יציבה של הכלי באמצעות הידיות ובשימוש במשטח הבסיס ישר וחלק.

===משטח הבסיס===
בתחתיתו של הכלי ממוקם משטח הבסיס המשמש לייצוב הכלי על גבי החומר או המשטח הנתון לעיבוד. משטח הבסיס מחורר במרכזו ומתוכו בולט ביט הכרסום.

למשטח הבסיס ישנה אפשרות של עילרוד הקובעת את מידת בליטתו של היחסית של ביט הכרסום ובכך ניתן להתאים את החריטה לעומק הרצוי.

===מנוע===
ברוטר מורכב מנוע חשמלי היוצר סיבוב מהיר המניע את ביט הכרסום במהירות גבוהה ואחידה.

===ביט הכרסום===
ביטי כרסום רוטר
ביט הכרסום משתנה בהתאם לחומר ולצורת העיבוד הרצויה.

דוגמה לביטים נפוצים המשמשים לכרסום:
* ביט ישר שבראשו מסב כדורי משמש בעיקר לקטימת בליטות של פורמייקה מעבר למשטח העיבוד. המיסב הכדורי יוצר גובל מדויק המותאם לצורת משטח העיבוד.
* ביט קונוס שבראשו מסב כדורי משמש ליצירת פאזות בפינת משטח העיבוד במגוון צורות כגון: משולש, "סביבון", כדור ועוד.
* ביט חודר משמש ליצירת חריטות מדויקות בתוך עובי משטח העיבוד. ביט חודר יכול להיות במגוון צורות כגון: סיכה, משולש, "סביבון", כדור ועוד. העבודה עם ביט חודר מורכבת ודורשת מיומנות או הסתייעות בגובל המותקן על הכלי.

===גובל===
על מנת להשיג תוצאת כרסום מדויקת לחלק מהכלים ניתן לצרף גובל התוחם את העבודה על גבי משטח העבודה.

===מפנה שבבים===

בחלק מהרוטרים ישנו רכיב של פינוי שבבים הנעשה באמצעות יניקה או דחיסה של אוויר. פינוי השבבים נעשה כדי לנקות את משטח העבודה ולאפשר דיוק מרבי.

==ראו גם==
* כרסומת

== קישורים חיצוניים ==

* 

קטגוריה:כלי עבודה חשמליים
קטגוריה:מכשירי חשמל ביתיים
קטגוריה:נגרות: כלי עבודה
Dors, mon amour

"Dors, mon amour" (בעברית: "תישני, אהובה שלי") הוא שיר שבוצע על ידי הזמר הצרפתי, אנדרה קלאבו. השיר ייצג את צרפת באירוויזיון 1958. השיר נכתב על ידי הוברט גירו והולחן על ידי פייר דלנואה. השיר הושר שלישי בסדר ההופעות, לפני לוקסמבורג ואחרי הולנד.

== רקע ==
בדומה לשירי התקופה, השיר בוצע בסגנון שאנסון צרפתי. במרכז מילות השיר עומד קלאבו ששר לאהובתו שיר ערש. במהלך זמרתו, קלאבו מהרהר על אהבתם ועל עוצמת הליל.

== באירוויזיון ==
ב-12 במרץ 1958, השיר בוצע על ידי קלאבו באירוויזיון. השיר זכה במקום הראשון עם 27 נקודות. זה היה הניצחון הראשון של צרפת באירוויזיון.

=== נקודות שהוענקו לצרפת ===
{| class="wikitable"
|-
!
!
!
!
!
|-
|
|
* 
|
|
* 
|
* 
|-
!
!
!
!
!
|-
|
|
|
|
|
* 
|}

== קישורים חיצוניים ==

== הערות שוליים ==

קטגוריה:שירי 1958
קטגוריה:סינגלים מ-1958
קטגוריה:שירי אירוויזיון 1958
קטגוריה:שירי צרפת באירוויזיון
קטגוריה:שירים שזכו באירוויזיון
קטגוריה:שירים בצרפתית
קטגוריה:שירי ערש
קטגוריה:שירי אהבה
דיצרטיים

דיצרטיים (שם מדעי: Diceratiidae) היא משפחת דגים מסדרת החכאים הקרובים לצרטיים. הם חיים בכל האוקיינוסים באזורים עמוקים. משפחה זו מכילה 2 סוגים.

בני משפחה זו עגולים בצורתם, אך בעלי סנפירים מחודדים בקדמת גופם. לעיתים ראשם נראה כבעל קרניים, נוסף על מלתעותיהם המאיימות מלאות השיניים וה"חכה" שהם מאירים באמצעותה כדי למשוך טרף לפיותיהם. הם טורפים כל דבר הנע סביבם, כולל יצורים הקרובים אליהם בגודלם.

הזכרים במשפחה קטנים בהרבה מהנקבות והם מזדווגים איתן בעודם מוצצים דם מגופן ומתלווים אליהם דרך קבע.

==מיון==
*משפחה דיצרטיים (Diceratiidae)
**סוג Bufoceratias
***מין Bufoceratias shaoi
***מין Bufoceratias thele
***מין Bufoceratias wedli
**סוג Diceratias
***מין Diceratias bispinosus
***מין Diceratias pileatus
***מין Diceratias trilobus

==קישורים חיצוניים==

קטגוריה:חכאים
גאווין לת'רווד

גאווין תומאס לת'רווד (באנגלית: Gavin Thomas Leatherwood; נולד ב-7 ביוני 1994) הוא שחקן קולנוע וטלוויזיה אמריקאי. ידוע בשל תפקידו כניקולס סקראץ' בסדרה "הרפתקאותיה המצמררות של סברינה" של נטפליקס.

== חיים אישיים ==
לת'רווד נולד ב־7 ביוני 1994<ref></ref> לטום לת'רווד וג'יל ריג'בי בלצר<ref name="auto"></ref> במאווי, הוואי. הוא גדל בקליפורניה ועבר עם משפחתו לאורגון כשהיה בן 18.<ref></ref> הוא ממוצא אירי בעיקר, והוא גם ממוצא ספרדי, אנגלי, וולשי ואינדיאני.<ref></ref>

בנוסף למשחק, הוא מנגן על מגוון כלי נגינה בין היתר על גיטרה, יוקולילי ופסנתר.<ref></ref>

בינואר 2021 השתתף כמושא אהבתה של סברינה קרפנטר בוידאו קליפ לשירה "Skin". 

סינגל הבכורה של לת'רווד "Just For Tonight" שוחרר ב-19 בפברואר 2021. 

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2020
|Bad Therapy
|ספיט
|
|-
|2021
|When Todays End
|ניק
|
|}

=== טלוויזיה ===
{| class="wikitable sortable"
|+
! שנה
! סדרה
! תפקיד
! הערות
|-
| 2017
| NCIS
| הבן של דזיץ'
| פרק: "Pandora's Box, Part I"
|-
| rowspan="3" | 2018
| Time Being
| איש ישר
| סדרת רשת; פרק: "To You/Circles"
|-
| בוגרת-כזה
| פיט
| פרק: "Un-Break My Heart"
|-
| My Dead Ex
| ברייס
| סדרת רשת; 2 פרקים
|-
| 2018–2020
| Wicked Enigma
| ג'ייסון
| 3 פרקים
|-
| 2018–2020
| הרפתקאותיה המצמררות של סברינה
| ניקולס סקרץ'
| תפקיד ראשי (2 עונות); 32 פרקים
|-
|2021
|חיי הסקס של נערות קולג'
|ניקו
|תפקיד ראשי (עונה 1); 9 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא אירי
קטגוריה:אמריקאים שנולדו ב-1995
אחמד קוואם

אחמד קוואם (בפרסית: احمد قوام; 2 בינואר 1873 – 23 ביולי 1955) ידוע גם בתור קוואם אל-סולטאנה (בפרסית: قوام السلطنه) היה מדינאי ופוליטיקאי איראני חבר המג'לס (הפרלמנט האיראני) ששירת בתור ראש ממשלת איראן במהלך 5 קדנציות לא רציפות. במהלך פעילותו הפוליטית היה קוואם מקורב לרזא ח'אן ומוחמד רזא שאה פהלווי, שליטי שושלת פהלווי.

== קורות חייו ==
אחמד קוואם נולד למשפחה עשירה ממוצא אזרי שהייתה בעלת השפעה בחצר המלוכה של נאסר א-דין שאה קאג'אר. קוואם נכנס לחצרו של מוזפר א-דין שאה קאג'אר כסופר ורשם מלכותי בשנת 1898. לאחר המהפכה החוקתית בפרס הפך קוואם להיות חבר במג'לס (הפרלמנט האיראני). הוא עלה לתפקיד שר המשפטים בשנת 1909 והיה לשר הפנים בשנה שלאחר מכן. בשנת 1918 הוא מונה למושל ח'וראסאן (כיום המחוזות ח'וראסאן רזאווי, צפון ח'וראסאן ודרום ח'וראסאן) במהלך אירועי רעב גדול שנוצר כתוצאה מבצורת ובמהלך שלוש התפרצויות השפעת הספרדית.

=== ראשות הממשלה ===
לאחר ההפיכה האיראנית של 1921 הפך לראש ממשלת פרס במשטרו הצבאי של רזא ח'אן. בינואר 1922 ירש אותו חסן פירניא אך קוואם שב לתפקידו ביוני אותה שנה. אולם בשנת 1923 הואשם קוואם כי תכנן קשר נגד חייו של אחמד שאה קאג'אר, השאה של השושלת הקאג'ארית, והוגלה עד 1928, כאשר עלה לשלטון רזא שאה פהלווי בראש שושלת מלוכנית חדשה.

לאחר הפלישה הבריטית-סובייטית לאיראן קוואם שירת בפעם השלישית בתפקיד ראש הממשלה בשנת 1942 בתקופת שלטונו המוקדם של מוחמד רזא שאה פהלווי, אך התפטר מתפקידו שנה לאחר פרעות המחסור בלחם בטהראן. קוואם הוחזר לתפקיד בינואר 1946, והצליח להביא לנסיגת הכוחות הסובייטים מאזור אזרבייג'ן האיראנית (מחוזות מערב אזרבייג'ן ומזרח אזרבייג'ן) שבצפון מערב איראן והיה מרכזי בסיומו של משבר איראן של 1946 והקמת חברת הנפט סובייטית-איראנית. הזכויות הסובייטיות שהוצעו על חברת הנפט החדשה הביאו התנגדות מצד המג'לס והצעת החוק להקמת החברה לא עברה עקב מחסור בתמיכה שמאוחר יותר הביא להדחתו של קוואם.

קוואם עזב את איראן בשנת 1947 אך חזר לביתו ולתפקיד ראש ממשלה בפעם החמישית והאחרונה בשנת 1952 במינוי השאה ובעודו בן 80 ובריאותו חלשה. שוב היה תפקידו במשרדו קצר מועד. השאה, שנמצא בסכסוך עמוק עם המנהיג הלאומני מוחמד מוסאדק - אותו החליף קוואם כראש ממשלה - מנע מקוואם את הכוחות הצבאיים הדרושים לביטול הפרעות שפרצו בבירה בעקבות התפטרותו של ראש הממשלה לשעבר. קוואם עצמו התפטר אחרי ארבעה ימים בלבד בתפקיד, ומוסאדק חזר לראשות הממשלה ונותר בתפקידו עד לההפיכה באיראן של 1953. קוואם נעצר והוצא צו להחרמת רכושו. אולם הוא לא הועמד למשפט ובשנת 1954 בוטל הצו.

שנה מאוחר יותר, בזקנתו (בן 82) נפטר אחמד קוואם בביתו בטהראן.

== ראו גם ==
* משבר איראן (1946)
* מוחמד מוסאדק
* ההפיכה באיראן (1953)

== קישורים חיצוניים ==

* 
* 

קטגוריה:פוליטיקאים איראנים
קטגוריה:אזרים
קטגוריה:ראשי ממשלת איראן
קטגוריה:ילידי 1873
קטגוריה:נפטרים ב-1955
זרת

זרת היא האצבע הקיצונית בכף יד של אדם. היא ממוקמת סמוך לאצבע קמיצה. הזרת היא האצבע הקצרה מבין האצבעות.

== מקור השם ==

השם 'זרת' מופיע בתלמוד במסכת מנחות . מקור השם הוא ממידת ה'זרת', מידה מקראית, הנזכרת בתורה בפרשת ויקהל, לשער בה את מידות החושן: .

== שימושים ==
מנהג ילדים לשלב את אצבעות הזרת לאחר מריבה
* בהלכה, משמשת הזרת לשער בה את מידת ה'זרת'.
* מנהג נפוץ בקרב ילדים, לאחר מריבה, לשלב את אצבעות הזרת זו בזו במעין שבועת זרת תוך כדי אמירת מילות פיוס 'שולם שולם לעולם ברוגז ברוגז אף פעם'.
* בשפת הסימנים הישראלית משמשת הזרת על מנת לסמן את האות י' מהאלפבית העברי.
* בעת הגבהת ספר תורה נוהגים רבים להצביע לעבר הכתב עם אצבע הזרת ולנשקה לאחר מכן.

== קישורים חיצוניים ==

* [http://forum.otzar.org/viewtopic.php?t=11366 חיווי בזרת בשעת הגבהת הספר תורה], בפורום אוצר החכמה

== הערות שוליים ==

קטגוריה:אצבעות
חוסה לואיס מוראלס

חוסה לואיס מוראלס נוגאלס (בספרדית: José Luis Morales Nogales; נולד ב-23 ביולי 1987) הוא כדורגלן ספרדי המשחק בעמדת הקשר בויאריאל.

== קריירת מועדונים ==
מוראלס, יליד מדריד, שיחק כדורגל חובבני עוד בשנות ה-20 לחייו בקבוצות פרלה ופואנלברדה, במדיה כבש 20 שערים וסיים עמה במקום השמיני בליגה הרביעית.

ב-1 ביולי 2011 הצטרף ללבאנטה ב'. ב-17 באפריל 2013 חתם לשנתיים בקבוצה הבכירה של המועדון.<ref></ref>

מוראלס הושאל לאייבר מליגת המשנה ב-30 ביולי 2013.<ref></ref>

הוא שיחק את משחקו הראשון ככדורגלן מקצועי ב־18 באוגוסט בניצחון 2–1 על ריאל חאאן. הוא כבש את השער הראשון שלו ב־27 באוקטובר, בניצחון 2–0 על ברצלונה אתלטיק, וסייע לקבוצה להעפיל ללה ליגה לראשונה בתולדותיה.

לאחר שחזר ללבאנטה, הוא ערך את הופעת הבכורה שלו בלה ליגה ב־30 באוגוסט 2014 בהפסד 3–0 לאתלטיק בילבאו. הוא כבש את השער הראשון שלו בלה ליגה ב־4 באוקטובר, בתיקו 3–3 נגד קבוצתו לשעבר, אייבר.

בעונת 2020/21 בישל מוראלס 13 שערים, ובנוסף ביסס את עצמו כמלך השערים של לבאנטה בכל הזמנים בליגה הבכירה.

ב-24 ביוני 2022 חתם לשנתיים בויאריאל.<ref></ref> ב-13 באוגוסט ערך הופעת בכורה בקבוצה, בניצחון 0–3 על ריאל ואיאדוליד. ב-4 בספטמבר כבש שער ראשון, בניצחון 0–4 על אלצ'ה.

ב-26 בנובמבר 2023 הבקיע שלושער ראשון בקריירה, בניצחון קבוצתו ויאריאל על אוססונה 3-1.

== תארים ==
;אייבר
* ליגת המשנה בספרד: 2013/14

;לבאנטה
* ליגת המשנה בספרד: 2016/17

==קישורים חיצוניים==

== הערות שוליים ==

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני אייבר
קטגוריה:כדורגלני לבאנטה
קטגוריה:מדריד: כדורגלנים
קטגוריה:כדורגלני ויאריאל
קטגוריה:ספרדים שנולדו ב-1987
נמשהן

נמשהן (בהונגרית: Nemeshany) הוא כפר במחוז וספרם שבמרכז הונגריה.
כמו יישובים רבים באירופה גם בנמשהן מספר התושבים נמצא בירידה. כך, בשנת 1990 היה מספר התושבים 431 ובשנת 2020 רק 346 תושבים.

שמו הוזכר במסמכים משנת 1230. הכפר הוקם על ידי מיזוג שני כפרים קטנים בתקופת הכיבוש הטורקי.

==יהודי נמשהן==
בנמשהן חיו יהודים בתקופות זמן שונות. חלק מהיהודים ילידי הכפר נרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|37
|
|-
|1880
|34
|757
|-
|1910
|11
|
|-
|1920
|11
|
|-
|1930
|9
|
|-
|1941
|7
|678
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קרל מיכאל היידר

קרל מיכאל היידר (גרמנית: Karl Michael Haider; 1846 – 1912) היה צייר נוף ודיוקנאות בוואריים.

== ביוגרפיה ==

=== ראשית חייו ===
היידר נולד ב-6 בפברואר 1846 במינכן, בנו של מקס היידר (1807–1873), יערן מאנזינג, ואשתו תרז פסלר (1811–1893). הוא הכיר את האמנות בעזרת אביו, שהיה גם קריקטוריסט, ולימד אותו להתבונן וביצוע איתו רישום במהלך טיולים ביער.

היידר למד בבית ספר תיכון לאמנויות במינכן. בזמן שהיה בבית הספר הוא פיתח את העניין שלו להיות צייר. לאחר מכן הוא נכנס לבית ספר פרטי לציור, ובהמלצת מוריו, למד באקדמיה המלכותית לאמנויות במינכן. בתקופת האקדמיה הוא התיידד והושפע מהנס תומה וילהלם לייבל. הוא הצטרף לחוג האמנותי סביב לייבל. היידר התעניין במיוחד בעבודותיהם של אמני המאה ה-15 וה-16 של אלברכט אלטדורפר הגרמני והנס הולביין האב, ואת ההולנדי יאן ואן אייק, ואן דר וויידן.

=== קריירה ===
כשהיידר בן 29 נסע לפירנצה שם העתיק והכין חיתוכי עץ של הציירים הוותיקים. שם פגש את הצייר הסימבוליסטי ארנולד בוקלין שהזמין אותו לווילה הטוסקנית שלו. שני הציירים התיידדו אף שלעיתים היו להם דעות מנוגדות באמנות.

בתחילת הקיץ של שנת 1876 חזר היידר למינכן שם הפך לצייר עצמאי, אם כי ללא הצלחה. מוזיאונים וגלריות דחו את ציוריו ורק הזמנות פרטיות מעטות הבטיחו לו פרנסה צנועה, אולם מבקרו אדולף באיירסדורפר העריך את עבודתו. כשהיה בחובות כבדים, קיבל עזרה מחוג החברים של לייבל, במיוחד מהאנס תומה.

בשנת 1894, באמצעות השתדלות מהאקדמיה, הוענקה להיידר קצבת מדינה קטנה, שלאחריה עלה המוניטין האמנותי שלו והצלחתו הכספית. בשנת 1897 הוענק לציורו "ערב סתיו" מדליית זהב בתערוכה הבינלאומית במינכן. בשנים שלאחר מכן יצא היידר לנסיעות לימוד קצרות לאוסטריה, הונגריה ואיטליה. ההשפעה של נסיעות אלה באה לידי ביטוי בציוריו, ובמיוחד בנופים.

היידר הציג שלושה ציורים כחבר בהתאחדות האמנים הגרמנים, בתערוכה בשנת 1904, שאורגנה על ידי הזצסיון במינכן. הזצסיון במינכן ארגנה את תערוכת ציוריו של היידר ביום הולדתו בשנת 1911. הוא זכה בתואר של אוניברסיטת ברסלאו.

== חיים אישיים ==
בשנת 1874 התחתן היידר עם קתרינה, אחיינית הפסל פרידריך ברוגר. נולדו להם שתי בנות ובן, הצייר הוברט היידר (1879–1971). קתרינה נפטרה בשנת 1882. היידר לא יכול היה לגייס כסף עבור ההלוויה שמומנה על ידי הצייר פרנץ פון לנבאך.

הנישואים השניים של היידר היו לארנסטין שוורץ בשנת 1890, באותה שנה נולד בנם ארנסט (נפטר בשנת 1988). בשנת 1896 התיישבה המשפחה בשליארזי, שם נפטר היידר ב-8 באוקטובר 1912, בן 66.

קברו תוכנן על ידי הפסל הרמן לאנג. רחוב בשליזרי נקרא על שמו.

== גלריה ==
<gallery mode="packed" heights="170">
File:Karl Haider - Das Ostertal mit dem Kienberghorn.jpg|נוף הררי

File:Karl Haider - Der neue Stutzen.jpg|חבורה בפאב

File:Karl Haider - Elise Greinwald.jpg|אליז גרינוולד

File:Karl Haider Mädchen mit Blumenstrauss.jpg|נערה עם פרחים
</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1846
קטגוריה:גרמנים שנפטרו ב-1912